b'\n_START_ARTICLE_\nMidbr\xc3\xb8d\xc3\xb8ya\n_START_PARAGRAPH_\nMidbr\xc3\xb8d\xc3\xb8ya er ei mindre \xc3\xb8y like vest for Nordre Eiger\xc3\xb8ya i Eigersund kommune i Rogaland. Den har navn etter g\xc3\xa5rden Midbr\xc3\xb8d, og skilles fra Eiger\xc3\xb8ya ved Midbr\xc3\xb8dsundet og det trange Nautasundet. \xc3\x98ya har et par mindre viker (Veggjarviga, Lov\xc3\xa5gen), og omkring den ligger noen mindre holmer (den st\xc3\xb8rste er Str\xc3\xa5laug). Det h\xc3\xb8yeste punktet p\xc3\xa5 \xc3\xb8ya er Engjavigfjellet (67 moh.)._NEWLINE_Syd p\xc3\xa5 \xc3\xb8ya ligger Eiger\xc3\xb8y fyr, oppf\xc3\xb8rt i 1855, og det er ellers noen f\xc3\xa5 hus p\xc3\xa5 \xc3\xb8stsiden. \xc3\x98ya har forbindelse til Eiger\xc3\xb8ya med en privat vei.'